Venice เมืองท่องเที่ยวสำคัญของอิตาลี กำลังเจอความท้าทาย จากหลายด้าน
“ดินแดนแห่งสายน้ำโรแมนติก” คือ ฉายาที่หลายคนมอบให้กับ เวนิส (Venice) เมืองท่องเที่ยวขึ้นชื่อของอิตาลี เมืองที่นักท่องเที่ยวทั่วโลกใฝ่ฝันจะไปเยี่ยมเยือนสักครั้งในชีวิตนี้  แต่หลังจากที่การระบาดของโควิด 19 ได้สร้างความบอบช้ำต่อเมืองท่องเที่ยวหลายแห่งทั่วโลก เวนิสก็เป็นหนึ่งในเมืองที่ได้รับผลกระทบอย่างหนัก
29 มี.ค. 2564

Venice เมืองท่องเที่ยวสำคัญของอิตาลี กำลังเจอความท้าทาย จากหลายด้าน /โดย ลงทุนแมน
“ดินแดนแห่งสายน้ำโรแมนติก” คือ ฉายาที่หลายคนมอบให้กับ เวนิส (Venice) เมืองท่องเที่ยวขึ้นชื่อของอิตาลี เมืองที่นักท่องเที่ยวทั่วโลกใฝ่ฝันจะไปเยี่ยมเยือนสักครั้งในชีวิตนี้
แต่หลังจากที่การระบาดของโควิด 19 ได้สร้างความบอบช้ำต่อเมืองท่องเที่ยวหลายแห่งทั่วโลก เวนิสก็เป็นหนึ่งในเมืองที่ได้รับผลกระทบอย่างหนัก
และแม้ว่าวันนี้วิกฤติโรคระบาด จะเริ่มจะเบาบางลงไปแล้ว 
แต่ดูเหมือนว่า ปัญหาของเวนิสยังคงไม่จบลง
เวนิส ในตอนนี้ กำลังเจอกับความท้าทายอะไรบ้าง ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่านและนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
เวนิส (Venice) หรือที่ในภาษาอิตาลีเรียกกันว่า เวเนเซีย (Venezia) 
เป็นเมืองที่ตั้งอยู่ ณ แคว้นเวเนโต (Veneto) ทางตะวันออกเฉียงเหนือของประเทศอิตาลี
ในยุคเรอแนซองซ์ ราวศตวรรษที่ 15 เวนิสก็ได้ก้าวขึ้นมาเป็นศูนย์กลางการเดินเรือและการค้าของทวีปยุโรป โดยเป็นจุดแลกเปลี่ยนสินค้าที่สำคัญ ระหว่างพ่อค้าอาหรับที่ขนสินค้ามาจากโลกตะวันออก กับพ่อค้าจากยุโรปตะวันตก
 
สินค้าที่สำคัญและถูกนำมาซื้อขายที่นี่ ก็อย่างเช่น ผ้าไหม เมล็ดพืช เครื่องเทศ 
รวมไปถึงงานศิลปะหลายต่อหลายชิ้น เวนิสยังเป็นที่ตั้งของธนาคารแห่งแรกในทวีปยุโรป 
ซึ่งก่อตั้งมาตั้งแต่ปี ค.ศ. 1156
ความโด่งดังของเวนิสถึงขนาดทำให้ วิลเลียม เชกสเปียร์ นักกวีและนักเขียนบทละครชาวอังกฤษนำไปเขียนเป็นวรรณกรรมชื่อดังที่คนทั่วโลกรู้จักกัน คือเรื่อง “เวนิสวาณิช”
ปัจจุบัน เวนิสมีประชากรอยู่กว่า 258,000 คน หรือ 0.4% ของจำนวนประชากรของอิตาลี ขณะที่มีพื้นที่ทั้งหมดประมาณ 415 ตารางกิโลเมตร หรือ 1 ใน 4 ของพื้นที่กรุงเทพมหานคร
แม้จะเป็นเมืองเล็ก ๆ ที่มีประชากรอาศัยอยู่ไม่มาก
แต่ความสวยงามของเมืองแห่งนี้สามารถดึงดูดความสนใจของนักท่องเที่ยวทั่วโลก
จนอุตสาหกรรมท่องเที่ยว กลายมาเป็นหัวใจสำคัญของเศรษฐกิจของเมืองเวนิสมาตั้งแต่ศตวรรษที่ 18
เมื่อเวนิสเริ่มมีชื่อเสียงในฐานะเมืองท่องเที่ยว
ก็เริ่มมีธุรกิจเกี่ยวข้องที่เกิดขึ้นเพื่อรองรับนักท่องเที่ยวที่เดินทางมาเยี่ยมเยือน
อย่างเช่น มีการก่อสร้างโรงแรมหรูสุดเก่าแก่ อย่าง Hotel Danieli
และ Caffè Florian ร้านกาแฟ ที่ขึ้นชื่อว่าเก่าแก่ที่สุดแห่งหนึ่งของโลก
และด้วยสภาพภูมิประเทศของเวนิสที่เป็นหมู่เกาะ 
ทำให้เมืองแห่งนี้ มีกระแสน้ำไหลผ่านตลอดเวลา 
ซึ่งกระแสน้ำ มักจะมีสีเขียวอมฟ้า ที่ดูสวยงามดุจดังอยู่ในเทพนิยาย
โดยเฉพาะคลอง Grand Canal ที่ถือเป็นคลองหลักหรือเส้นทางเดินเรือหลักสำหรับล่องเรือชมสภาพแวดล้อมในเมืองเวนิส
คลองแห่งนี้เป็นที่สัญจรของเรือมากมาย หนึ่งในนั้นคือ “เรือกอนโดลา (Gondola)” เรือพายท้องถิ่นที่ว่ากันว่า ใครที่มาเที่ยวเวนิส ถ้าไม่ได้ขึ้นกอนโดลา จะถือว่ามาไม่ถึงเวนิสเลยทีเดียว
ในปี 2019 เวนิสมีจำนวนนักท่องเที่ยวมาเยี่ยมเยือนถึง 26 ล้านคน หรือประมาณ 28% ของจำนวนนักท่องเที่ยวที่เดินทางมายังอิตาลี ดังนั้นอุตสาหกรรมท่องเที่ยว จึงมีความสำคัญ เป็นสิ่งที่หล่อเลี้ยงชีวิตผู้คนของที่นี่อย่างปฏิเสธไม่ได้
อย่างไรก็ตาม หลายปีก่อนหน้านี้ อุตสาหกรรมท่องเที่ยวของเวนิสกลับต้องเจอกับความท้าทายหลาย ๆ อย่างด้วยกัน
เนื่องจากการเติบโตของนักท่องเที่ยวที่มากเกินกว่าเมืองแห่งนี้จะรับไหว ทำให้ค่าครองชีพในเวนิสเพิ่มสูงขึ้นอย่างมาก จนชาวเมืองแท้ ๆ ที่อาศัยอยู่กันมานานหลายชั่วอายุคน
ต้องค่อย ๆ ทยอยย้ายออกจากเวนิสไปอยู่เมืองอื่น ๆ ที่มีค่าครองชีพถูกกว่า
นอกจากนี้ เวนิสยังต้องเผชิญกับปัญหามลภาวะ ปัญหาด้านสิ่งแวดล้อม และความเสียหายของสถาปัตยกรรมต่าง ๆ ภายในเมือง ที่เริ่มมีมากขึ้นเรื่อย ๆ ตามการเพิ่มขึ้นของนักท่องเที่ยว
แต่แล้ววิกฤติโควิด 19 ก็กระทบอุตสาหกรรมการท่องเที่ยวทั่วโลกอย่างหนักในปี 2020 
และก็แน่นอนว่า เวนิส ก็คือหนึ่งในเมืองที่ต้องจมอยู่กับความเงียบเหงาในช่วงที่ผ่านมา
นอกจากนั้น เวนิสยังต้องเจอกับสภาพอากาศที่เปลี่ยนแปลง 
จนนำไปสู่ปัญหาน้ำท่วม และความไม่สมดุลของระดับน้ำในคลอง
ก่อนหน้านี้ เวนิส เป็นเมืองที่ประสบปัญหาน้ำท่วมเป็นประจำทุกปีอยู่แล้ว
โดยน้ำท่วมครั้งใหญ่ที่เกิดขึ้นครั้งล่าสุดเมื่อปลายปี 2019 ซึ่งรุนแรงที่สุดในรอบ 50 ปี ได้สร้างความเสียหายอย่างหนักแก่แหล่งท่องเที่ยวหลายแห่งของเวนิส
อีกไม่กี่เดือนถัดมาหลังเกิดภัยพิบัติน้ำท่วม 
เวนิสกลับเจอปรากฏการณ์น้ำในคลองภายในเมืองลดลงอย่างรวดเร็ว
ซึ่งเหตุการณ์นี้ ไปกระทบกับธุรกิจล่องเรือกอนโดลา ที่ไม่สามารถออกมาพายให้บริการนักท่องเที่ยวที่เริ่มกลับมาบ้าง เนื่องจากระดับน้ำที่ไม่ปกติ
ในขณะที่สถานการณ์การระบาดของโควิด 19 ทั่วโลกเริ่มมีทีท่าว่าจะดีขึ้นเรื่อย ๆ
หลาย ๆ ประเทศ หลาย ๆ สถานที่ท่องเที่ยวทั่วโลก กำลังฟื้นฟูและเตรียมตัวรับการกลับมาของนักท่องเที่ยวในอนาคตอันใกล้
แต่ถ้าหากยังต้องประสบกับเหตุการณ์ความไม่สมดุลของกระแสน้ำแบบนี้ต่อไป
เรื่องนี้ ก็อาจส่งผลต่อความน่าดึงดูดใจของ เวนิส ในวันข้างหน้า
ซึ่งก็คงไม่ใช่เรื่องดี สำหรับอุตสาหกรรมการท่องเที่ยวและเศรษฐกิจของเมืองแห่งนี้
อย่างไรก็ตาม
รัฐบาลอิตาลีได้อนุมัติงบประมาณให้แก่สภาเมืองกว่า 222,000 ล้านบาท เพื่อสร้างแนวกำแพงกั้นน้ำให้เวนิสเพื่อแก้ปัญหาดังกล่าว ตั้งแต่ปี 2003 และคาดว่าจะพร้อมใช้งานไม่เกินปี 2022 ที่จะถึงนี้
ก็ต้องติดตามกันต่อไปว่า วิธีแก้ปัญหาดังกล่าว จะช่วยลดความท้าทายของเมืองเวนิส ได้มากน้อยแค่ไหน..
----------------------
Blockdit เป็นแพลตฟอร์ม สำหรับนักอ่านและนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-
-
-
-
-
-
-
-
-
-